CELEX: 32022D1235
Language: sk
Date: 2022-07-12 00:00:00
Title: Rozhodnutie Rady (EÚ) 2022/1235 z 12. júla 2022 o obnovení Dohody o vedeckej a technologickej spolupráci medzi Európskym spoločenstvom a Brazílskou federatívnou republikou

19.7.2022   
               
               
                  SK
               
               
                  Úradný vestník Európskej únie
               
               
                  L 190/119
               
            
         ROZHODNUTIE RADY (EÚ) 2022/1235
         z 12. júla 2022
         o obnovení Dohody o vedeckej a technologickej spolupráci medzi Európskym spoločenstvom a Brazílskou federatívnou republikou
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 186 v spojení s článkom 218 ods. 6 druhým pododsekom písm. a) bodom v),
         so zreteľom na návrh Európskej komisie,
         so zreteľom na súhlas Európskeho parlamentu,
         keďže:
         
                     (1)
                  
                  
                     Rada rozhodnutím 2005/781/ES (1) schválila uzavretie Dohody o vedeckej a technologickej spolupráci medzi Európskym spoločenstvom a Brazílskou federatívnou republikou (2) (ďalej len „dohoda“).
                  
               
                     (2)
                  
                  
                     Dohoda v súlade s článkom XII dohody nadobudla platnosť v deň, keď si obidve strany navzájom oznámili písomne, že ich príslušné vnútorné postupy, ktoré sú potrebné na nadobudnutie jej platnosti, boli ukončené, konkrétne 7. augusta 2007. Dohoda bola spočiatku platná na obdobie piatich rokov a môže sa predĺžiť po vzájomnej dohode strán po zhodnotení v predposlednom roku každého následného predĺženého obdobia.
                  
               
                     (3)
                  
                  
                     Rada schválila obnovenie dohody na ďalšie obdobie piatich rokov dvakrát, a to rozhodnutiami 2012/646/EÚ (3) a (EÚ) 2018/343 (4).
                  
               
                     (4)
                  
                  
                     Výmenou listov medzi stranami z 11. mája 2021 a 24. mája 2021 sa potvrdil ich záujem o obnovenie dohody na ďalších päť rokov.
                  
               
                     (5)
                  
                  
                     Obnovenie dohody by sa malo schváliť v mene Únie,
                  
               PRIJALA TOTO ROZHODNUTIE:
         
            Článok 1
            Týmto sa v mene Únie schvaľuje obnovenie Dohody o vedeckej a technologickej spolupráci medzi Európskym spoločenstvom a Brazílskou federatívnou republikou na ďalšie obdobie piatich rokov.
         
         
            Článok 2
            Predseda Rady určí osobu(-y) splnomocnenú(-é) oznámiť vláde Brazílskej federatívnej republiky v mene Únie, že Únia ukončila svoje vnútorné postupy potrebné na obnovenie dohody v súlade s článkom XII ods. 2 dohody.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 12. júla 2022
            
               
                  Za Radu
               
               
                  predseda
               
               Z. STANJURA
            
         
         
            (1)  Rozhodnutie Rady 2005/781/ES zo 6. júna 2005 o uzavretí Dohody o vedeckej a technologickej spolupráci medzi Európskym spoločenstvom a Brazílskou federatívnou republikou (Ú. v. EÚ L 295, 11.11.2005, s. 37).
         
            (2)  Ú. v. EÚ L 295, 11.11.2005, s. 38.
         
            (3)  Rozhodnutie Rady 2012/646/EÚ z 10. októbra 2012 o obnovení Dohody o vedeckej a technologickej spolupráci medzi Európskym spoločenstvom a Brazílskou federatívnou republikou (Ú. v. EÚ L 287, 18.10.2012, s. 4).
         
            (4)  Rozhodnutie Rady (EÚ) 2018/343 z 5. marca 2018 o obnovení Dohody o vedeckej a technologickej spolupráci medzi Európskym spoločenstvom a Brazílskou federatívnou republikou (Ú. v. EÚ L 67, 9.3.2018, s. 1).